cyanic-selkie/wikianc huggingface dataset:
დიონისე მცირე
პასქალური
პოპულარობის მიუხედავად დიონისე მცირის ერას აქვს რიგი ისტორიული ნაკლულოვანებები: თავდაპირველად მისი ათვლა ხდებოდა „განხორციელებიდან“, რომელიც არ წარმოადგენდა მყარ და დაზუსტებულ ათვლის წერტილს. დიონისე მცირემ დაასრულა რა 532 წლიანი ციკლი „მაცხოვრის, იესო ქრისტეს განხორციელებიდან“ (ab incarnatione Domini nostri Jesu Christi), დიონისემ მიიღო წინა წელი 532 წლიანი ციკლის დასასრულად. ხოლო აღნიშნული ციკლის პირველი წელი აღიარა განხორციელების წლად, რომელიც ცნობილია „ნულოვანი“ წლით (ძვ. წ. 1 წელი).
ტრომელინი
ტრომელინი (Tromelin) — დაბლობი და ვაკე კუნძული ინდოეთის ოკეანეში. მადაგასკარიდან აღმოსავლეთით დაახლოებით 450 კმ-ში. იგი საფრანგეთსა და მავრიკს შორის კამათის საგანია. დღეისათვის მას აკონტროლებს საფრანგეთი. კუნძულზე არსებობს მეტეოროლოგიური სადგური, რომელიც აკვირდება ციკლონებს.
საფრანგეთმა ის ჩართო საფრანგეთის ზღვისიქითა ტერიტორიების, საფრანგეთის სამხრეთული და ანტარქტიდული ტერიტორიის ეპარსეს კუნძულების შემადგენლობაში. მავრიკის თვალსაზრისით იგი შედის მავრიკის გარე კუნძულების შემადგენლობაში.
ისტორია
კუნძული ოფიციალურად აღმოჩენილი იყო 1722 წელს. 1761 წელს გემის ეკიპაჟის 125 ადამიანი და 89 მონა აღმოჩნდა კუნძულზე მისი ჩაძირვის გამო. გემის ნამსხვრევებიდან გადარჩენილმა მეზღვაურებმა ააშენეს პატარა გემი და ორი თვის შემდეგ დატოვეს კუნძული. მათ კუნძულზე დატოვეს 60 მალაგასიელი მონა, რომლებსაც დაპირდნენ, რომ ისინი დაბრუნდებოდნენ მათ წასაყვანადაც. 1776 წლის 29 ნოემბერს ფლოტის ლეიტენანტმა ტრომელინმა, გემ La Dauphine-ის მეთაურმა, გადაარჩინა ცოცხლად დარჩენილები — შვიდი ქალი და რვა თვის ჩვილი. ამ ხალხმა კუნძულზე გაატარა 15 წელი. ლეიტენანტის პატივსაცემად ყოფილმა ქვიშოვანმა კუნძულმა მიიღო თავისი თანამედროვე სახელი.
საფრანგეთის პირველი პრეტენზიები კუნძულზე თარიღდება 1810 წლით. მაგრამ, XIX საუკუნიდან 1950-იან წლებამდე, ტრომელინი იყო დიდი ბრიტანეთის კოლონიის — მავრიკის დამოკიდებული ტერიტორია. 1954 წელს, დიდ ბრიტანეთსა და საფრანგეთს შორის შეთანხმებით, საფრანგეთმა კუნძულზე ააშენა მეტეოროლოგიური სადგური და ასაფრენ დასაჯდომი ზოლი. ეს გახდა საკამათო საკითხი, ითვალისწინებდა თუ არა შეთანხმება კუნძულის სუვერენიტეტის გადაცემას ერთი ქვეყნიდან მეორისადმი. შედეგად მავრიკი პრეტენზიას აცხადებს კუნძულზე, როგორც თავისი ტერიტორიის ნაწილზე იმის საფუძველზე, რომ სუვერენიტეტი არ გადაცემულა საფრანგეთს და შედეგად კუნძული იყო მავრიკის კოლონიის ნაწილი დამოუკიდებლობის პერიოდში. სინამდვილეში, 1959 წელს, ჯერ კიდევ დამოუკიდებლობამდე, მსოფლიო მეტეოროლოგიურმა ორგანიზაციამ მავრიკის შეატყობინა, რომ ის ტრომელინს თვლის მისი ტერიტორიის ნაწილად. საფრანგეთმა და მავრიკიმ მიაღწიეს კუნძულის თანამმართველობის შეთანხმებას 2010 წელს.
სქოლიო
კატეგორია:საფრანგეთის სამხრეთული და ანტარქტიდული ტერიტორია კატეგორია:აფრიკის სადავო ტერიტორიები კატეგორია:საფრანგეთის კუნძულები კატეგორია:ინდოეთის ოკეანის კუნძულები
ჰორუს-სა
მინიატიურა|ჭურჭლის ფრაგმენტი, სადაც დაფიქსირებულია წარწერა Ḥwt-k3 Ḥrw-z3 ჰორუს-სა — ძველი ეგვიპტის ადრეული სამეფოს სავარაუდო ფარაონი. მიაკუთვნებენ მეორე დინასტიას, თუმცა მისი არსებობა სადავოა, რადგან რაიმე მნიშვნელოვანი დამადასტურებელი ცნობა მის შესახებ არ მოგვეპოვება. ასევე უცნობია მისი დასაფლავების ადგილიც.
ლიტერატურა
კატეგორია:ეგვიპტის მეორე დინასტიის ფარაონები
ჯანეტ ნაპოლიტანო
ბიოგრაფია
ჯანეტ ნაპოლიტანო დაიბადა 1957 წლის 29 ნოემბერს ნიუ-იორკში, ნიუ-იორკის შტატი, ჯეინ მარისა და ლეონარდ მაიკლ ნაპოლიტანოს ოჯახში. მამამისი იყო იტალიური წარმოშობის ემიგრანტის შთამომავალი, ხოლო დედას ჰქონდა გერმანული და ავსტრიული ფესვები. ნაპოლიტანო სარწმუნოებით არის მეთოდისტი. გაიზარდა ქალაქ პიტსბურგში, პენისლვანიის შტატში. 1979 წელს დაასრულა კალიფორნიის შტატის სანტა-კლარას უნივერსიტეტი, სადაც მიიღო პოლიტოლოგიის ბაკალავრის ხარისხი. 1983 წელს ვირჯინიის უნივერსიტეტის იურიდიულ სკოლაში მიიღო სამართლის დოქტორის ხარისხი. სასწავლებლის დასრულების შემდეგ დაკავებული იყო იურიდიული მოღვაწეობით. 1993 წელს ბილ კლინტონმა დანიშნა აშშ-ის ფედერალურ პროკურორად არიზონაში, 1999 წლიდან 2002 წლამდე იგი იყო შტატის გენერალური პროკურორი. 2002 წელს ნაპოლიტანომ გაიმარჯვა არიზონის გუბერნატორის არჩევნებში. მან განსაკუთრებული ყურადღება მიმართა განათლების, მასწავლებელთა ხელფასების გაზრდის მიმართულებით და ასევე ებრძოდა არალეგალურ იმიგრაციას. თუკი მისი გუბერნატორობის დასაწყისში შტატის ბიიუჯეტის დეფიციტი დაახლოებით ერთი მილიარდი დოლარი იყო, 2006 წლისათვის ბიუჯეტი უკვე პროფიციტური გახდა 300 მილიონი დოლარით. 2005 წელს ჟურნალმა ტაიმმა იგი შეიყვანა ხუთი საუკეთესო გუბერნატორის სიაში.
2013 წლის სექტემბრიდან არის კალიფორნიის უნივერსიტეტის პრეზიდენტი. 2015 წლიდან არის ამერიკის ხელოვნებისა და მეცნიერების აკადემიის წევრი. 2010 წელს გადაეცა თომას ჯეფერსონის ფონდის მედალი.
პირადი ცხოვრება
ნაპატალიანო კალათბურთის გულშემატკივარია და რეგულარულად თამაშობს ჩოგბურთსა და სოფტბოლს. უყვარს ასევე ლაშქრობა, ძირითდად ლაშქრობს არიზონის შტატში მდებარე მთებში, ნიუ-მექსიკოს შტატის სანდიას მთებში, ჰიმალაიში და კილიმანჯაროზე.
სქოლიო
კატეგორია:დაბადებული 1957 კატეგორია:დაბადებული 29 ნოემბერი კატეგორია:არიზონის გუბერნატორები კატეგორია:ამერიკელი პოლიტიკოსი ქალები კატეგორია:კალიფორნიის უნივერსიტეტის პრეზიდენტები კატეგორია:აშშ-ის დემოკრატიული პარტიის წევრები
გია ჩადუნელი
გია ჩადუნელი (დ. 15 მაისი, 1994) — ქართველი ფეხბურთელი, საფეხბურთო კლუბ „საბურთალოს“ მცველი.
კარიერა
ფეხბურთის თამაში დაიწყო ფოთში, გაიარა „კოლხეთი 1913“-ის ასაკობრივი გუნდები და 2012 წელს დაწინაურდა ძირითად გუნდში. მისი დებიუტი საქართველოს უმაღლეს ლიგაში შედგა 2012 წლის 15 დეკემბერს, მარტვილის „მერანის“ წინააღმდეგ. ფოთის „კოლხეთში“ გატარებული 3 სეზონის შემდეგ გადავიდა ლანჩხუთის „გურიაში“, სადაც მალევე დაიმკვირდა ადგილი ძირითად შემადგენლობაში. უმაღლესი ლიგის 2016 წლის გარდამავალ ჩემპიონატში, „გურიას“ რიგებში შეუცვლელად ჩაატარა 13 მატჩი და შეძლო 1 გოლის გატანა. 2017 წლის ზამთრის სატრანსფერო ფანჯრისას შეუერთდა „დინამო თბილისს“.
ქვემო კალიფორნიის მუნიციპალიტეტები
მექსიკის ერთ-ერთი შტატი ქვემო კალიფორნია (Baja California) ხუთ მუნიციპალიტეტად იყოფა:
რესურსები ინტერნეტში
კატეგორია:ქვემო კალიფორნის მუნიციპალიტეტები კატეგორია:მექსიკის მუნიციპალიტეტები
ნგარემლენგი
ნგარემლენგი (Ngeremlengui) — შტატი პალაუს რესპუბლიკაში. მდებარეობს ქვეყნის ყველაზე უფრო დიდი კუნძულის — ბაბელდაობის დასავლეთ ნაწილში. შტატის ადმინისტრაციული ცენტრია იმეონგი. მოსახლეობის რაოდენობა 2015 წლის მონაცემებით შეადგენს 350 ადამიანს, ხოლო შტატის ფართობია 65 კმ². ტერიტორიის მიხედვით ნგარემლენგი ქვეყნის ყველაზე უფრო დიდი შტატია პალაუში.
სქოლიო
კატეგორია:პალაუს შტატები
კაკულია
საკუთარი სახელი კაკულია შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
პერენი (ჰინჩეშტის რაიონი)
პერენი (Pereni) — სოფელი მოლდოვაში, ჰინჩეშტის რაიონში. მდებარეობს ზღვის დონიდან 177 მეტრზე. 2004 წლის მონაცემებით, მოსახლეობა 1 331 ადამიანს შეადგენდა.
რესურსები ინტერნეტში
კატეგორია:ჰინჩეშტის რაიონის სოფლები
ამერიკის მეგობართა კომიტეტი საზოგადოების სამსახურში
ამერიკის მეგობართა კომიტეტი საზოგადოების სამსახურში ( AFSC ) წარმოადდგენს მეგობართა რელიგიურ საზოგადოებას ( Quaker ), რომელიც მუშაობს მშვიდობისა და სოციალური სამართლიანობისთვის შეერთებულ შტატებსა და მთელ მსოფლიოში. AFSC დაარსდა 1917 წელს, ამერიკელ მეგობართა რელიგიური საზოგადოების წევრთა ერთობლივი ძალისხმევით, პირველ მსოფლიო ომის მსხვერპლ, მშვიდობიან მოქალაქეთა  დასახმარებლად. 1918 წლიდან იგი მუშაობდა ევროპასა და საბჭოთა კავშირში სამხედრო ძალების შეიარაღების შემსუბუქების საკითხებზე. 1920-იანი წლების შუა პერიოდში მიმართული იყო აშშ – ში რასობრივი ურთიერთობების გაუმჯობესებაზე, აგრეთვე მეორე მსოფლიო ომის დაწყებამდე, ცდილობდა კიდევ ერთი კონფლიქტის წარმოქმნის თავიდან აცილებას. ცივი ომის პერიოდში იგი უფრო მეტ პროფესიონალთა დასაქმებაზე გადავიდა. დროთა განმავლობაში ორგანიზაციის მცდელობამ შედეგი გამოიღო, უფრო ხშირი გახდა რეაგირება რასობრივ უსამართლობაზე, ქალთა საკითხებზე და სექსუალური უმცირესობების მოთხოვნებზე, თანაბარი მოპყრობისთვის.
ფონი
კვაკერები, ტრადიციულად, ეწინააღმდეგებიან ძალადობის ყველა ფორმას და ამიტომ ბევრი უარს ამბობს სამხედრო სამსახურზე, მათ შორის სავალდებულო სამხედრო სამსახურზე. AFSC– ის თავდაპირველი მისია გაფართოვდა და მოიცვა ის მიზანი, რომ წარმოეჩინათ სამხედრო სამსახურის კონსტრუქციული ალტერნატივა. 1947 წელს AFSC– მ მიიღო ნობელის პრემია, ბრიტანულ ორგანიზაციასთან ერთად - მეგობართა საბჭო საზოგადოების სამსახურში, მსოფლიოს ყველა კვაკერის სახელით. მიუხედავად იმისა,
რომ მეგობრების მიერ არის დაარსებული, ინდივიდუალურად მოქმედებენ, AFSC-ის და მეგობართა საზოგადოებას არ აქვთ იურიდიული კავშირი, როგორც ეს აღნიშნა, 1945 წელს, მისმა აღმასრულებელმა მდივანმა კლარენს პიკეტმა.
ისტორია
1917 წლის აპრილში - მას შემდეგ, რაც შეერთებული შტატები ჩაება პირველ მსოფლიო ომში და გამოუცხადა ომი გერმანიასა და მის მოკავშირეებს. - კვაკერების ჯგუფი შეიკრიბა ფილადელფიაში, რათა განეხილათ მოსალოდნელი სამხედრო პროექტი თუ, როგორ იმოქმედებდა ის მშვიდობის ეკლესიების წევრებზე, როგორებიცაა კვაკერები, მენონიტები, ბრეტრენის ეკლესია და ამიშები. მათ შეიმუშავეს იდეები ალტერნატიული სამხედრო სამსახურის შესახებ, რომლის განხორციელება შესაძლებელი იქნებოდა, უშუალოდ ჩრდილოეთ საფრანგეთის საბრძოლო ზონებში. მარცხნივ|frame| ისტორიული AFSC ლოგო მათ, ასევე, შეიმუშავეს გეგმები შეერთებული შტატების არმიასთან ურთიერთობისთვის, რადგან წინა ომებიდან გამომდინარე, მისი კავშირი რელიგიურ ობიექტებთან არათანმიმდევრული იყო. მიუხედავად იმისა, რომ იურიდიულად პაციფისტური ეკლესიების წევრები გათავისუფლდნენ სავალდებულო სამხედრო სამსახურისგან, ცალკეულმა სახელმწიფო საბჭოებმა ეს კანონი სხვადასხვა გზით განმარტეს. ბევრ კვაკერსა და სამშვიდობო ორგანიზაციის წევრებს მოუწიათ სამხედრო სამსახურისთვის სამხედრო ბანაკებში გამგზავრება. ზოგიერთმა მათგანმა არ იცოდა, რომ ამ სამსახურეობრივ პასუხისმგებლობას სამხედროები აღიქვამდნენ, როგორც ბრძოლის სურვილს. AFSC– ის ერთ – ერთი პირველი ამოცანა იყო CO– ის(conscientious objectors) იდენტიფიცირება, ბანაკების მოძებნა, სადაც ისინი მდებარეობდნენ, შემდეგ კი მათი მონახულება, სულიერი ხელმძღვანელობისა და ზნეობრივი დახმარების მისაღწევად. ისეთ რაიონებში, სადაც პაციფისტური ეკლესიები უფრო ცნობილი იყო (მაგალითად, პენსილვანიაში ), მრავალი ახალწვეულთაგანი მზად იყო გაწევრიანებულიყო CO-ში,  AFSC– ის ალტერნატიული სამსახურისთვის.
გარდა ამისა, CO- თვის ალტერნატიული მსახურების პროგრამის ჩასატარებლად, AFSC-მა შეაგროვა საკვების, ტანსაცმლის და სხვა სახის მარაგთა შემოწირულობა, საფრანგეთში, დევნილთა დასახმარებლად. კვაკერებს სთხოვეს ძველი სამოსის შეგროვება და ახლის დამზადება; ხილისა და ბოსტნეულის მოშენება და მათი გაგზავნა ფილადელფიაში  AFSC– ის სათავო ოფისში. შემდეგ AFSC– მა მასალები გადასცა საფრანგეთს, გასანაწილებლად. საფრანგეთში სამუშაოდ გაიგზავნენ ახალგაზრდა ქალები და მამაკაცები, რომლებიც მუშაობდნენ ბრიტანელ კვაკერებთან ერთად, უზრუნველყოფდნენ შემოწირულობის შეგროვებას და სამედიცინო დახმარებას უწევდნენ ლტოლვილებს, არემონტებდნენ და აშენებდნენ სახლებს, ეხმარებოდნენ ფერმერებს ომის შედეგად დაზარალებული მინდვრების ხელახალ განაშენიანებაში და მონაწილეობდნენ სამშობიარო სახლის დაფუძნებაში.
1918 წელს, ომის დასრულების შემდეგ, AFSC– მა დაიწყო მუშაობა რუსეთში, სერბეთსა და პოლონეთში ობოლთა, ხოლო გერმანიასა და ავსტრიაში შიმშილის და დაავადებების მსხვერპლთა დასახმარებლად, სადაც მოაწყეს სამზარეულოები მშიერი ბავშვების გამოსაკვებად. საბოლოოდ, AFSC-მა პრეზიდენტ ჰერბერტ ჰუვერის  მითითებით უზრუნველყო შეერთებულ შტატებში  გერმანელთათვის დახმარების შეგროვება.
1930-იანი წლების განმავლობაში და მეორე მსოფლიო ომის დროს, AFSC დაეხმარა ლტოლვილებს ნაცისტური გერმანიიდან გაქცევაში, ეხმარებოდა მათ, ვისაც სხვა ორგანიზაციები არ ეხმარებოდნენ, პირველ რიგში, არარელიგიურ ებრაელებსა და იუდეველებს, რომლებიც დაქორწინებულნი არ იყვნენ ებრაელებზე. მათ, აგრეთვე, შეაგროვეს დახმარება ესპანეთის სამოქალაქო ომიში მონაწილე ორივე მხარის ბავშვებისათვის. ასევე დახმარება გაუწიეს ვიშის რეჟიმის ლტოლვილებს. ომის დასრულების შემდეგ მათ შეაგროვეს შემოწირულობა ევროპის, იაპონიის, ინდოეთის და ჩინეთის სარეკონსტრუქციო სამუშაოებისთვის. 1947 წელს ისინი მუშაობდნენ ლტოლვილთა გადასახლებაზე ბრიტანეთის ინდოეთის გაყოფის დროს და ღაზას სექტორში. 1937 და 1943 წლებს შორის, AFSC-მა ააშენა პენ-კრაფტ საზოგადოება(ისტორიული უბანი) უმუშევარი, ქვანახშირის მაღაროების მუშებისთვის, ფაიეტის ოლქში, პენსილვანიაში.
ცივი ომის ესკალაციისთვის, AFSC მონაწილეობდა დახმარების შეგროვებაში, ხშირად უჭერდა მხარს მშვიდობიან მოსახლეობას კონფლიქტების მონაწილეთა ორივე მხარეს, მათ შორის კორეის ომის დროს, 1956 წლის უნგრეთის რევოლუციისას, ალჟირის ომისა და ნიგერია-ბიფრანის ომისას. 1966 წლიდან, AFSC– მა შეიმუშავა პროგრამები ბავშვების დასახმარებლად და უზრუნველყო სამედიცინო მხარდაჭერა, ასევე ხელოვნური კიდურები მშვიდობიანი მოქალაქეებისათვის, როგორც ჩრდილოეთ, ისე სამხრეთ ვიეტნამში. ვერ შეძლო აშშ-ს სახელმწიფო დეპარტამენტის თანხმობის მიღება ჩრდილოეთ ვიეტნამში სამედიცინო აღჭურვილობის გაგზავნისთვის, ამიტომ კომიტეტმა გაგზავნა საქონელი კანადის მეშვეობით.
შეერთებულ შტატებში, AFSC მხარს უჭერდა ამერიკის სამოქალაქო უფლებების მოძრაობას, აფრო-ამერიკელების, ადგილობრივი ამერიკელების, მექსიკელი ამერიკელებისა და აზიელი ამერიკელების უფლებებს. 1970-იანი წლებიდან AFSC ინტენსიურად მუშაობდა სამშვიდობო მოძრაობის შემადგენლობაში, განსაკუთრებით კი ბირთვული იარაღის წარმოების შეჩერებისა და განიარაღების მიმართულებით.
ბიუჯეტი
2015 წლის ფისკალურ პერიოდში, AFSC– ის შემოსავლები შეადგენდა 28.6 მლნ აშშ დოლარს, ხოლო ხარჯები 36.1მლნ აშშ დოლარი. AFSC–ი ს ჰქონდა 87,8 მლნ აშშ დოლარის წმინდა აქტივი.
პროგრამები და პროექტები
დღეს, AFSC პროგრამები მოიცავს საკითხების, ქვეყნებისა და თემების ფართო სპექტრს.
AFSC-ში დასაქმებულია ორასზე მეტი თანამშრომელი, რომლებიც მრავალ პროგრამაზე მუშაობენ შეერთებულ შტატებსადა სხვა ცამეტ ქვეყანაში. AFSC– მა ორგანიზაციის პროგრამები დაყო 8 გეოგრაფიულ რეგიონს შორის, რომელთაგან თითოეული პროგრამა დაკავშირებულია მშვიდობასთან, ემიგრანტთა უფლებებთან, სამართლიანობის აღდგენასთან, ეკონომიკურ სამართალთან და სხვა საკითხებთან. AFSC ხშირად მუშაობს ორგანიზაციასთან - კვაკერები მშვიდობის სამსახურში(ყოფილი მეგობართა საბჭო საზოგადოების სამსახურში) და სხვა პარტნიორებთან ერთად.
AFSC ასევე ადმინისტრაციულ დახმარებას უწევს კვაკერთა გაეროს ოფისს (QUNO), ნიუ-იორკში. ეს ოფისი არის კვაკერიზმის ოფიციალური ხმა გაეროს შტაბბინაში. შვეიცარიაში, ჟენევაში არის QUNO- ს მეორე ოფისი; ამ ოფისისათვის დახმარებას უზრუნველყოფენ ევროპელი კვაკერები. QUNO- ს ხელმძღვანელობს მეგობრების კონსულტაციის მსოფლიო კომიტეტი.
AFSC ახორციელებს მრავალ პროგრამას მთელ მსოფლიოში. ორგანიზაციის, 2010 წლის ყოველწლიურ ანგარიშში, აღწერილია სამუშაოები აფრიკის რამდენიმე ქვეყანაში, ჰაიტიში, ინდონეზიასა და შეერთებულ შტატებში. ახლახან AFSC– მა გახსნა სამგზავრო ხელოვნების გამოფენა სახელწოდებით ფანჯრები & სარკეები, სადაც განიხილეს ავღანეთის ომის გავლენა მშვიდობიან მოქალაქეებზე.
გამოფენები
ომის ღირებულების ეროვნულ პრიორიტეტებზე დაფუძნებული პროექტის კონცეფცია, ამერიკის მეგობართა კომიტეტმა (AFSC) 2007 წლის მაისში გამოფინა, სახელწოდებით "ომის ღირებულება". მასში მოცემულია ათი საბიუჯეტო ვაჭრობა, რომელიც ნაჩვენებია 3x7 ფუტიანი ვინილის ბანერებით. AFSC იყენებს ერაყის ომს, რომელიც შეაფასეს ეკონომისტებმა ლინდა ბილმსმა და ჯოზეფ სტიგლიცმა სტატიაში "ერაყის ომის ეკონომიკური ხარჯები: შეფასება კონფლიქტის დაწყებიდან სამი წლის შემდეგ", რომელიც დაიწერა 2006 წლის იანვარში, ერაყის ომის ყოველდღიურმა ხარჯმა 720 მილიონი დოლარი შეადგინა. ამ საკითხისადმი მიძღვნილ ათ ბანერზე იკითხება:
აქტუალური ძირითადი საკითხები
AFSC– ს აქვს ხუთი ძირითადი საკითხი:
გარე ბმულები
კატეგორია:ნობელის პრემია კატეგორია:ნობელის პრემიის ლაურეატები მშვიდობის განმტკიცებაში კატეგორია:ორგანიზაციები კატეგორია:ორგანიზაციები აშშ-ში დარგების მიხედვით კატეგორია:პაციფიზმი კატეგორია:კვაკერიზმი
ალბერტ ბრუკსი
ალბერტ ლოურენს აინშტაინი (ინგლ. Albert Lawrence Einstein; დ. 22 ივლისი, 1947, ბევერლი-ჰილზი, კალიფორნია, ამერიკის შეერთებული შტატები; ცნობილი როგორც ალბერტ ბრუკსი) — ამერიკელი მსახიობი, რეჟისორი, მწერალი და კომიკოსი.
1987 წლის ფილმისთვის, სახელწოდებით „ტელეამბები“, ბრუკსი „ ოსკარზე “ იყო ნომინირებული საუკეთესო მეორეხარისხოვანი როლისთვის. უთამაშია ფილმებში „ტაქსის მძღოლი“ (1976), „საიდუმლო ბენიამინი“ (1980), „ჩემი პირველი კაცი“ (2001).
მისი რეჟისორობით გამოსულ ფილმებს შორის ყველაზე ცნობილია „თანამედროვე რომანი“ (1981), „ამერიკაში დაკარგული“ (1985), და „დაიცავი შენი სიცოცხლე“ (1991). 2011 წელს დაწერა თავისი პირველი წიგნი, სახელწოდებით „2030: ნამდვილი ამბავი იმისა, თუ რა მოსდის ამერიკას“.
ადრეული ცხოვრება
ალბერტ ლოურენს აინშტაინი 1947 წლის 22 ივლისს ბევერლი-ჰილზში, კალიფორნიაში (ამერიკის შეერთებული შტატები) დაიბადა. იგი მსახიობისა და მომღერლის, ტელმა ლიდისა და რადიო კომიკოსის, ჰარი აინშტაინის შვილია. კარნეგი-მელონის უნივერსიტეტში (პიტსბურგი) დრამატურგიას შეისწავლიდა, მაგრამ სწავლა მალევე შეწყვიტა, რათა კომიკოსის კარიერისთვის მიეყო ხელი. იგი პირველად 1970-იან წლებში ტელევიზიაში, სხვადასხვა პროგრამებსა და შოუებში გამოჩნდა, მათ შორის არის „ღამის შოუ ჯონი კარსონთან ერთად“.
კარიერა
ორი წარმატებული კომედიური ალბომის („მინუს ერთი“ (1973), „ვარსკვლავი ნაყიდია“ (1975) - რომელიც გრემიზე იყო ნომინირებული) გამოშვების შემდეგ, ალბერტ ბრუკსმა კინოხელოვნებაში სცადა თავი.
1975 წელს ექვსი მოკლემეტრაჟიანი ფილმი გადაიღო NBC-ს Saturday Night Live-ს პირველი სეზონისათვის:
მან თავისი პირველი მნიშვნელოვანი როლი 1976 წელს შეასრულა მარტინ სკორსეზეს ფილმში, სახელწოდებით „ტაქსის მძღოლი“.
1979 წელს ბრუკსმა სცენარი დაწერა და გადაიღო ფილმი „ნამდვილი ცხოვრება“, სატირული ნამუშევარი დოკუმენტალისტი რეჟისორის შესახებ, რომელიც თავისი ოჯახის ცხოვრების გადაღებას ცდილობს. მისი შემდგომი ფილმებია „თანამედროვე რომანი“ (1981), და „ამერიკაში დაკარგული“ (1985). მინი|ალბერტ ბრუკსი „დრაივის“ პრემიერაზე 2011 წელს 1987 წელს შესრულებულმა როლმა, ფილმში „ტელეამბები“, მას „ ოსკარზე “ ნომინაცია მოუპოვა საუკეთესო მსახიობის კატეგორიაში მეორეხარისხოვანი როლისთვის.
თათარი (ზანგილანი)
თათარი  (Tatar) — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
კატეგორია:ზანგილანის რაიონის სოფლები
ალბერტ ბრუკსი
კარიერა
ბრუკსმა 1991 წელს გადაიღო „დაიცავი შენი სიცოცხლე“, რომლის სცენარის ავტორიცა და ერთ-ერთი მსახიობიც თავად არის. 1996 წელს გადაიღო „დედა“, რომელშიც მონაწილეობას დები რეინოლდსი იღებს. ფილმში ბრუკსი შუახნის მწერალს თამაშობს, რომელსაც პრობლემები აქვს თავის დედასთან (დები რეინოლდსი).
ალბერტ ბრუკსს უმუშავია გამხმოვანებლის როლშიც, მათ შორის არის ანიმაციური სატელევიზიო სერიალი „სიმპსონები“ და მისი კინოადაპტაცია „ სიმპსონების ფილმი “. იგი ასევე ახმოვანებს თევზ კლოუნს Pixar-ის ანიმაციურ ფილმში „ნემოს ძიებაში“ (2003).
ფილმოგრაფია
სრულმეტრაჟიანი ფილმები (რეჟისორი)
სქოლიო
კატეგორია:ამერიკელი კინორეჟისორები კატეგორია:ამერიკელი რეჟისორები კატეგორია:ამერიკელი მსახიობები კატეგორია:ამერიკელი პროდიუსერები კატეგორია:ამერიკელი სცენარისტები კატეგორია:დაბადებული 22 ივლისი კატეგორია:დაბადებული 1947 კატეგორია:XX საუკუნის ამერიკელი მამაკაცი მსახიობები კატეგორია:XXI საუკუნის ამერიკელი მამაკაცი მსახიობები კატეგორია:ამერიკელი მამაკაცი კინომსახიობები კატეგორია:ამერიკელი მამაკაცი გამხმოვანებლები კატეგორია:ამერიკელი მამაკაცი სცენარისტები
პოგენეშტი
პოგენეშტი (Pogăneşti) — სოფელი მოლდოვაში, ჰინჩეშტის რაიონში. მდებარეობს ზღვის დონიდან 49 მეტრზე. 2004 წლის მონაცემებით, მოსახლეობა 1 462 ადამიანს შეადგენდა.
რესურსები ინტერნეტში
კატეგორია:ჰინჩეშტის რაიონის სოფლები
მერტენსის სახლი
მერტენსის სახლი (Дом Мертенса) — არქიტექტურული ძეგლი მდებარეობს სანქტ-პეტერბურგში, ნევის გამზირზე. ეს არის სავაჭრო სახლი, რომელიც აშენებულია მოდერნისა და ნეოკლასიციზმის სტილში.
ისტორია
დღევანდელი შენობის ადგილას, პირველი სახლი აშენდა 1740 წელს. 1911-1912 წლებში, ფ. ლ. მერტენსის დავალებით, რომელიც ეწეოდა ბეწვეულის ბიზნესს, ხოლო არქიტექტორ მ. ს. ლიალევიჩის მიერ აშენდა სავაჭრო ცენტრის შენობა.
შენობა გარკვეული ხნის განმავლობაში ეკუთვნოდა ვაჭარ სერებრიკოვს. XIX-XX საუკუნეების დასაწყისში შენობა ეკუთვნოდა მერტენსის მემკვიდრეებს.
1944 წელს, აღნიშნულ სახლში გაიხსნა ლენინგრადის პირველი სამოდელო სახლი. ნევის გამზირზე მდებარე მოდის სახლს დაუბრუნდა თავისი ძველი სახელი - „მერტენსის სახლი“.
2008 წლის შუა პერიოდში, შენობა აღდგა და გაქირავდა. აღნიშნულ სახლში, გაიხსნა ბრენდული მაღაზია „ზარას“ ფილიალი პეტერბურგში.
არქიტექტურა
შენობის შექმნისას აბსოლუტურად ახალი საინჟინრო და მხატვრული მოტივები გამოიყენეს, მათ შორის: მონოლითური რკინაბეტონის კონსტრუქციული სტრუქტურა და სამი უზარმაზარი შემინული თაღი, რომელმაც შეამკო აღნიშნული სახლის მონუმენტური ფასადი. შენობის ექსტერიერი აერთიანებს რაციონალურ მოდერნიზმსა და ნეო-რენესანსის ტექნიკას. სკულპტურული გაფორმება შეიქმნა ვ. კუზნეცოვის მიერ.
შენობის ეზოში არის შადრევანი პოლარული დათვის ქანდაკებით, რომელიც კირქვისგან არის დამზადებული. პოლარული დათვი მერტენსმა თავისი სავაჭრო სახლის სასაქონლო ნიშნად აირჩია.
სქოლიო
კატეგორია:სანქტ-პეტერბურგის კულტურული მემკვიდრეობის რეგიონალური ობიექტები
დაიკუნდის პროვინცია
დაიკუნდი ( Dāykondi, دايکندي) — ავღანეთის 34 პროვინციიდან ერთ-ერთი. მდებარეობს ქაბულიდან დაახლოებით 310 კილომეტრში.
ადმინისტრაციული ცენტრი — ქალაქი ნილი. ტერიტორია 8 088 კმ².
ისტორია
დაიკუნდის პროვინცია შეიქმნა 2004 წლის 28 მარტს. მანამდე იგი წარმოადგენდა ურუზგანის იზოლირებულ ნაწილს, ვილაიეთის სამხრეთ ნაწილში.
მოსახლეობა
2009 წლის მდგომარეობით დაიკუნდის პროვინციაში ცხოვრობდა 417,3 ათასი ადამიანი. ჰაზარელები შადგენენ მოსახლეობის 86%-ს, ხოლო პუშტუნები — 8,5%-ს.
სქოლიო
კატეგორია:ავღანეთის პროვინციები
ბონდო მაცაბერიძე
ბონდო მაცაბერიძე (დ. 20 მარტი, 1959) — ქართველი საბავშვო მწერალი და გამომცემელი.
ბიოგრაფია
ბონდო მაცაბერიძე დაიბადა 1959 წლის 20 მარტს, სამტრედიაში. 1976 წელს დაამთავრა სამტრედიის მე-2 საშუალო სკოლა. 6 კლასამდე სწავლობდა სამტრედიის #13 საშუალო სკოლაში. 1990 წელს დაამთავრა მოსკოვის ა.მ. გორკის სახელობის ლიტერატურის ინსტიტუტი — პოეზიის ფაკულტეტი.
1989 წელს დააარსა პირველი დამოუკიდებელი გამომცემლობა საქართველოში — „ალავერდი“ და იყო მისი დირექტორი 1994 წლამდე.
1997 წელს დააარსა გამომცემლობა — „ბონდო მაცაბერიძე“, რომელიც 2000 წლიდან დარეგისტრირდა ახალი რედაქციით — „გამომცემლობა-ბაკმი“, სადაც მუშაობს დღემდე დირექტორის თანამდებობაზე.
ბონდო მაცაბერიძე ავტორია 1 პოეტური კრებულის — თმენის ფორმულა (გამომცემლობა „მერანი“ 1990 წ.) და 1 მხატვრულ-პუბლიცისტური კრებულის „სადაურსა სად წაიყვან“ (გამომცემლობა — „ალავერდი“ 1992 წ.). მისი ზღაპრები თარგმნილია რუსულ, გერმანულ, თურქულ, სპარსულ, უკრაინულ და ლიტვურ ენებზე. 1995 წლიდან არის საქართველოს მწერალთა კავშირის წევრი. 2003 წელს მიენიჭა საქართველოს სახელმწიფო პრემია, 2004 წელს შიო მღვიმელის სახელობის პრემია, ზღაპრების კრებული — „ზღაპრები ბექნა ბიჭზე“ – 2010 წელს დასახელდა გამარჯვებულად საბავშვო წიგნის მე-2 ფესტივალზე ნომინაციაში: საუკეთესო ზღაპრების კრებული (საქართველოს საპატრიარქოსთან არსებული ახალგაზრდული ცენტრი).
ლიტერატურა
კატეგორია:დაბადებული 20 მარტი კატეგორია:დაბადებული 1959 კატეგორია:ქართველი საბავშვო მწერლები
ზაკარპატიის მხარეთმცოდნეობის მუზეუმი
ლეგოცკის სახელობის ზაკარპატიის საოლქო მხარეთმცოდნეობის მუზეუმი — ისტორიის, ეთნოგრაფიისა და ზოგადად, კულტურის ძეგლების უდიდესი კოლექცია უკრაინის ზაკარპატიაში, განთავსებული უჟგოროდის ციხესიმაგრეში (ზაკარპატიის ოლქი, უკრაინა).
ისტორია
მუზეუმი დაარსდა 1945 წელს, როგორც უკრაინის ზაკარპატიის სახალხო მუზეუმი, 1946 წლიდან ატარებს ამჟამინდელ სახელწოდებას — „ლეგოცკის სახელობის ზაკარპატიის მხარეთმცოდნეობის მუზეუმი“. მისი კოლექცია შეიკრიბა 1929 წელს დაარსებული უჟჰოროდის ზემსკის მუზეუმიდან და რეგიონის სხვა სამუზეუმო ცენტრებიდან. 1947 წლიდან ზაკარპატიის მხარეთმცოდნეობის მუზეუმი განთავსებულია უჟჰოროდის ციხესიმაგრეში. (XIII საუკუნის ხუროთმოძღვრების ძეგლი). 1950 წლიდან დაწესებულებაში შედიოდა ლეგოცკის მუკაჩევოს მუზეუმი.
მუზეუმის სტრუქტურა ფილიალების უფლებების საფუძველზე მოიცავს: უკრაინის სახალხო მხატვრების ფიოდორ მანაილოსა და ანდრეი კოცკას მემორიალურ სახლ-მუზეუმებს.
მუზეუმში 1991 წლიდან ფუნქციონირებს „კარპატების ხალხური მუსიკალური კულტურის შესწავლის ცენტრი“.
ზაკარპატიის მხარეთმცოდნეობის მუზეუმს სახელმწიფო სტატუსი მიენიჭა უკრაინის დამოუკიდებლობის დროს — მინისტრთა კაბინეტის 2000 წლის 2 თებერვლის №209 დადგენილების შესაბამისად. დაწესებულება შედის მუზეუმების სიაში, რომლებიც ინახავენ სამუზეუმო კოლექციებს და ექსპონატებს, რომლებიც სახელმწიფო საკუთრებაა და ეკუთვნის უკრაინის სახელმწიფოს სამუზეუმო ფონდს. ამავე დადგენილებამ დაამტკიცა დაწესებულების სტრუქტურა: ზაკარპატიის მხარეთმცოდნეობის მუზეუმი (კაპიტულნას ქუჩა 33, უჟგოროდი 294000)
ფონდი
დაწესებულების ფონდი ინახავს დაახლოებით 120 ათას ექსპონატს.
ისტორიული ფონდი
მათ შორის ღირებული არქეოლოგიური კოლექცია, კერძოდ, ბრინჯაოს ნაწარმის ერთ-ერთი უდიდესი კოლექცია უკრაინაში, ძირითადად ძვ.წ. XIII-XII (დაახ. 3 ათასი ერთეული), ნუმიზმატიკის ხელოვნების ძეგლები (დაახლოებით 12 ათასი ერთეული), ცივი იარაღი და ცეცხლსასროლი იარაღი XIV- მეოცე საუკუნის დასაწყისი, XIV-XVII საუკუნეების იშვიათი ხელნაწერები („მუკაჩევოს ფსალმუნი" XIV ს., 1401 წლის „სამეფო სახარება“ და სხვა.), XVI-XVII საუკუნეების სლავური ძველი ანაბეჭდები, ხალხური მუსიკალური ინსტრუმენტების უნიკალური კოლექციები, ამიერკარპატული უკრაინული ტანსაცმელი და ნაქარგები, ისტორიული დოკუმენტები და ა.შ. ასევე შემორჩენილია 1918-1919, 1938-1939, 1944-1945, 1989-1991 და შემდგომი წლების რეგიონის ისტორიული ძეგლები.
ბუნებრივი ფონდი
საბუნებისმეტყველო მეცნიერების ფონდებსა და ექსპოზიციებში უამრავი ღირებული ექსპონატია. ეს არის, კერძოდ, თინუსის თევზის გაქვავებული ჩონჩხი (რომელიც 46 მილიონი წლისაა), ზღვის ზღარბები, მოლუსკები, მამონტების ძვლებისა და კბილების ნამარხები, გამოქვაბულის დათვები, გიგანტური ირმები, ბიზონები, უკრაინაში ჩიტებისა და ცხოველების ერთ-ერთი უდიდესი კოლექცია, ჰერბარიუმების მრავალრიცხოვანი კოლექცია და ა.შ. მინი|მარცხნივ| ზაკარპატიის მხარეთმცოდნეობის მუზეუმი, შესასვლელი დაფა
სამეცნიერო ბიბლიოთეკა
მუზეუმის სამეცნიერო ბიბლიოთეკა შეიცავს 20 ათასამდე ღირებულ ადგილობრივ ლიტერატურას, რომელთა ნახევარზე მეტი წინასაბჭოთა პერიოდის გამოცემებია.
ბუნების დეპარტამენტის ექსპოზიცია
ბუნების დეპარტამენტის ექსპოზიციაში წარმოდგენილია ზაკარპატიის რეგიონის ფიზიკური და გეოგრაფიული მახასიათებლები, მონაცემები მთების, ტყეების, მთის უღელტეხილების, წყლის სისტემის, ლანდშაფტური ტერიტორიების, ფლორისა და ფაუნის, ძეგლების დაცვის შესახებ და სხვა.
პირველ დარბაზში ყურადღებას იპყრობს ზაკარპატიის რელიეფური რუკა, რეგიონის კლიმატისა და ნიადაგების სექციები, ყველაზე გავრცელებული ხეების მორები, დიორამა „მუხის ტყე" და სხვა. შემდეგი დარბაზი წარმოგიდგენთ ფრინველების, ცხოველების და თევზების მდიდარ სამყაროს. აქ არის დიორამები „წიფლის ტყე", „მურა დათვი", ბიოჯგუფები „ბუგაი", „მინკი", „ხოხობი", „ქვის კვერნა", „ჭაობის ბუ", „კოდალა", „მელა", „თეთრი ქერქი". ცალკე განყოფილებაში გაერთიანებულია საკვები და შხამიანი სოკოები, ასევე სხვადასხვა მცენარეები.
არქეოლოგიის კათედრის ექსპოზიცია
არქეოლოგიის კათედრის ექსპოზიცია სამ დარბაზშია განთავსებული. პირველი შეიცავს ინფორმაციას ზაკარპატიის სიძველეების ცნობილი მკვლევარების: იოსიპ იანკოვიჩის, იაროსლავ ბემის, ელემირ ზატლუკალის, პეტრო სოვას, თეოდორ პოტუშნიაკის, მარკიან სმიშკას, ვასილ ბიძილას, ფიოდორ ლეგოცკის შესახებ. აქ გამოფენილია მათი საარქივო მასალები და არქეოლოგიური აღმოჩენები. მეორე დარბაზის ექსპონატები მოიცავს თემას „ზაკარპატია პალეოლითის ქვის ხანის ეპოქაში“. ექსპოზიციაზე წარმოდგენილია უკრაინის უძველესი სამეფო სადგამის დიორამა, ქვის ნაწარმი, გიგანტური ირმის თავის ქალა და რქები, რეგიონის მთავარი პალეოლითის და მეზოლითური ძეგლების რუკა. მესამე დარბაზში არის ექსპოზიცია „ზაკარპატია ახალი ქვის ხანის ეპოქაში — ნეოლითში“. მასში გამოფენილია ქვის ექსპონატები და მოხატული კერამიკა.
ზაკარპატიის ისტორიისა და კულტურის განყოფილების ექსპოზიცია
ექსპოზიცია „უჟჰოროდისა და უჟჰოროდის ციხის ისტორიის შესახებ" მდებარეობს ციხის მთავარი შენობის მეორე სართულზე. მასში წარმოდგენილია ქვის ხანისა და ნეოლითის ძეგლები, სპილენძის ხანის კერამიკის ფრაგმენტები, ბრინჯაოს ხანის შუბის წვერი რადვანკადან, რკინის ხანის ციხის გორაკის კერამიკა. ასევე გამოფენილია პრაღის ხელოვნების კულტურის VI-VII საუკუნის სლავური ურნა და ციხის გორაკის IX-XII საუკუნის სლავური ხელოვნების ძეგლი.
ექსპოზიციის სხვა მონაკვეთში ყურადღებას იპყრობს ცხენის აღკაზმულობა, შურდულები, ფხვნილის კასრი, ცულები, ცხენები, აკვნები, უჟჰოროდის ციხის გასაღები. XVII საუკუნის რაინდთა სამკერდეები ღვთისმშობლისა და ყრმის გამოსახულებით, ტყავის სანადირო ჩანთა და მოჩუქურთმებული აკვანი (XVIII ს.), ტყავის ქამარი და ლითონის ყუთი თამბაქოსთვის (XVII ს.), დეკორატიული კერები (XVII-XVIII სს.), XVII საუკუნის მეომრის კუირასი და ჩაფხუტი. ქვემეხი, რკინის ბირთვები XVII და ა.შ. აქვე შეგიძლიათ ნახოთ კურუცების იარაღი (XVII-XVIII სს. — ხმალი, მახვილი, კვერთხი, სილიციუმის პისტოლეტი), 1703-1711 წლების განმათავისუფლებელი ომის მონეტები, წიგნები (XVIII ს.), განმათავისუფლებელი ომის ლიდერის ფერენც რაკოცი II-ის და მისი თანამოაზრეების ბრინჯაოს რელიეფი, უჟჰოროდის ციხის მფლობელის მიკლოშ ბერჩენის და სხვათა პორტრეტები.
ზაკარპატიის ხალხური მუსიკალური ინსტრუმენტები
ექსპოზიცია წარმოადგენს XIX-XX საუკუნეების ზაკარპატიის სხვადასხვა სახეობის ხალხურ მუსიკალურ საკრავებს, XX საუკუნის დასაწყისის დასარტყამ, მემბრანულ, სიმებიან, სასულე, ასევე მექანიკურ მუსიკალურ ინსტრუმენტებსა და მოწყობილობებს.
სქოლიო
კატეგორია:უკრაინის მუზეუმები კატეგორია:მხარეთმცოდნეობის მუზეუმები კატეგორია:1945 წელს დაარსებულები კატეგორია:მუზეუმები ევროპაში კატეგორია:უკრაინის კულტურის ისტორია კატეგორია:მუზეუმები ანბანის მიხედვით
ოთარ ხინიკაძე
ოთარ ხინიკაძე (დ. 16 დეკემბერი, 1956, ქობულეთი)  —  ქართველი ეკონომისტი, პოლიტიკოსი. საქართველოს ერთი მოწვევის პარლამენტის წევრი (2008).
ბიოგრაფია
დაამთავრა თბილისის სახელმწიფო უნივერსიტეტის ბიზნესის სამართალი. 1984–1985 წლებში ქობულეთის სახალხო დეპუტატთა რაისაბჭოს აღმასკომის საგეგმო კომისიის ეკონომისტი. 1985–1986 წლებში საქართველოს კპ-ის ქობულეთის რაიკომის პროპაგანდისა და აგიტაციის განყოფილების ინსტრუქტორი. 1986–1988 წლებში ხუცუბნის კოლმეურნეობის პარტიული კომიტეტის განთავისუფლებული მდივანი. 1988–1990 წლებში საქართველოს კპ-ის ქობულეთის რაიკომის საორგანიზაციო განყოფილების ინსტრუქტორი. 1990–1993 წლებში საქართველოს საკაბელო ტელევიზიის ქობულეთის ფილიალის მთავარი ბუღალტერი. 1993–1998 წლებში იუო ბათუმის ხორცკომბინატის მთავარი ეკონომისტი. 1998–2001 წლებში აჭარის ავტონომიური რესპუბლიკის მინისტრთა საბჭოს ეკონომიკისა და საფინანსო–საბიუჯეტო განყოფილების მთავარი სპეციალისტი. 2001–2003 წლებში ბათუმის საზღვაო–სავაჭრო ნავსადგურის ინჟინერ–ანალიტიკოსი. 2002–2007 წლებში სააქციო საზოგადოება „საქქალაქმშენპროექტის“ ადმინისტრაციული დირექტორის მოადგილე, გენერალური დირექტორი. 2008 წელს აჭარის ავტონომიური რესპუბლიკის მთავრობის აპარატის ადმინისტრაციულ და თვითმმართველობის ორგანოებთან ურთიერთობის დეპარტამენტის მთავარი სპეციალისტი. ქობულეთის მუნიციპალიტეტის ყოფილი გამგებლის პირველი მოადგილე, გამგებელი.
2008-2012 წლებში იყო საქართველოს მე-7 მოწვევის პარლამენტის წევრი (ქობულეთის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.
რესურსები ინტერნეტში
კატეგორია:დაბადებული 16 დეკემბერი კატეგორია:დაბადებული 1956 კატეგორია:საქართველოს VII მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:ქობულეთში დაბადებულები
Mechanical Rainbow
Mechanical Rainbow („მექანიკური ცისარტყელა“) — ქართული პროგრესივ ინდი როკ-ბენდი. შეიქმნა თბილისში, 2018 წლის დეკემბერში. მოქმედი წევრები არიან: დადუ დონაძე (რითმ გიტარა, ვოკალი) დავით შავდათუაშვილი (ლიდ გიტარა, ბექ ვოკალი) ცოტნე ბაღდავაძე (ბასი, ბექ ვოკალი) ნინი ბენდიანიშვილი (კლავიში, ბექ ვოკალი) გივი ინანიშვილი (დრამი, ბექ ვოკალი).
რესურსები ინტერნეტში
კატეგორია:ქართული როკ-ჯგუფები კატეგორია:2018 წელს ჩამოყალიბებული ჯგუფები კატეგორია:ქართული მუსიკალური ჯგუფები კატეგორია:ქართული მუსიკა კატეგორია:ინდი როკ-ჯგუფები კატეგორია:ინდი მუსიკა კატეგორია:ინდი მუსიკის ჯგუფები
ედიშერ ჯალაღონია
ედიშერ ჯალაღონია (დ. 6 იანვარი, 1968, დაბა ჩხოროწყუ)  —  ქართველი ეკონომისტი, პოლიტიკოსი.
დაამთავრა გორის სახელმწიფო ეკონომიკური ინსტიტუტი. 2008-2012 წლებში იყო საქართველოს მე-7 მოწვევის პარლამენტის წევრი (ჩხოროწყუს მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.
რესურსები ინტერნეტში
კატეგორია:დაბადებული 6 იანვარი კატეგორია:დაბადებული 1968 კატეგორია:საქართველოს VII მოწვევის პარლამენტის წევრები კატეგორია:ჩხოროწყუში დაბადებულები
კალკისის რაიონი
კალკისის რაიონი (Distrito de Calquis) — რაიონი პერუში, კახამარკის რეგიონის სან-მიგელის პროვინციაში. მდებარეობს ზღვის დონიდან 2 855 მეტრზე. 2007 წლის მონაცემებით, მოსახლეობა 4 694 ადამიანს შეადგენდა, სიმჭიდროვე 14 ადამიანი კმ²-ზე. ფართობი 339 კმ²-ია.
ნგატპანგი
ნგატპანგი (Ngatpang) — პალაუს ერთ-ერთი შტატი. მდებარეობს პალაუს უდუდესი კუნძულის — ბაბელდაობის დასავლეთ ნაწილში. ადმინისტრაციული ცენტრი — ნგერეკლმადელი. 2015 წლის აღწერით შტატის მოსახლეობის რაოდენობა შეადგენს 282 ადამიანს. მოსახლეობის რაოდენობის მიხედვით მე-10 ადგილზეა პალაუს შტატებს შორის. ნგატპანგის ფართობი 47 კმ²-ია.
სქოლიო
კატეგორია:პალაუს შტატები
პალმირის იმპერია
პალმირის იმპერია — სეპარატისტული სახელმწიფო, რომელიც მესამე საუკუნის კრიზისის პერიოდში, რომის იმპერიისაგან გამოყოფილ ტერიტორიებზე დაარსდა. იმპერია მოიცავდა რომის იმპერიის პროვინციებს: სირია-პალესტინას, ქვიან არაბეთს, ეგვიპტეს და მცირე აზიის დიდ ნაწილს.
სახელმწიფოს სათავეში იმპერატორი ვაბალატუსი ედგა, თუმცა რეალურად იმპერიას მისი დედა და რეგენტი დედოფალი ზენობია მართავდა. 270 წელს ზენობიამ მცირე დროში რომის აღმოსავლეთ ტერიტორიტების დიდი ნაწილი დაიპყო და რომთან ურთიერთობების დალაგებას შეეცადა. 271 წელს ზენობია და მისი ვაჟი ვაბალატუსი პალმირის იმპერატორები გახდნენ, რის შემდეგაც ზენობიას რომის იმპერატორთან, ავრელიანესთან მოუწია დაპირისპირება. მათ შორის გამართულ ომში, ზენობია დამარცხდა, გამარჯვებულმა ავრელიანემ აჯანყებული ტერიტორიები კვლავ რომს შემოუერთა, ზენობია კი დაატყვევა. ერთი წლის შემდეგ პალმირელები კვლავ აჯანყდნენ. ავრელიანემ ეს აჯანყებაც ჩაახშო, ქალაქი პალმირა კი გაანადგურა.
ვაჯენესი
მინიატიურა|ვაჯენესის კარტუშის სახელი აბიდოსიდან. ვაჯენესი — ძველი ეგვიპტის ადრეული სამეფოს ფარაონი. მიაკუთვნებენ მეორე დინასტიას. სახელი ვაჯენესი თანამედროვე მეცნიერებაში როგორც მეფის სახელი არ დასტურდება, მაგრამ ხშირად მოიხსენიება რამესიდების მეფეთა სიებში.
მეფის სახელი ვაჯენესი მოხსენიებულია მხოლოდ რამესიდეის მეფეთა სიაში, სადაც მის წინამორბედად დასახელებულია ნინეჩერი, ხოლო მემკვიდრედ სენედი. ძალიან მცირე რამეა ცნობილი ვაჯენესის მეფობის შესახებ. ტურინის პაპირუსის მიხედვით მან იმეფა 54 წელი. მანეთონის მიხედვით მისი მმართველობა 17 წელი გრძელდებოდა.
ლიტერატურა
კატეგორია:ეგვიპტის მეორე დინასტიის ფარაონები
ჰარუთიუნ ჰოვჰანესიანი
ჰარუთიუნ ჰოვჰანესიანი (დ. 30 ნოემბერი, 1977,  ახალქალაქი)  —  ქართველი იურისტი, პოლიტიკოსი.
დაამთავრა ერევნის ეკონომიკურ–იურიდიული უნივერსიტეტი. 2008-2012 წლებში იყო საქართველოს მე-7 მოწვევის პარლამენტის წევრი (ახალქალაქის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.
რესურსები ინტერნეტში
კატეგორია:დაბადებული 30 ნოემბერი კატეგორია:დაბადებული 1977 კატეგორია:საქართველოს VII მოწვევის პარლამენტის წევრები კატეგორია:ახალქალაქში დაბადებულები
რუსკა (ჰინჩეშტის რაიონი)
რუსკა  (Rusca) — სოფელი მოლდოვაში, ჰინჩეშტის რაიონში. მდებარეობს ზღვის დონიდან 184 მეტრზე. 2004 წლის მონაცემებით, მოსახლეობა 425 ადამიანს შეადგენდა.
რესურსები ინტერნეტში
კატეგორია:ჰინჩეშტის რაიონის სოფლები
გლორიოსი (კუნძულები)
გლორიოსი (Îles Glorieuses ასევე Archipel des Glorieuses) — პატარა კუნძულების ჯგუფი ინდოეთის ოკეანეში. გეოგრაფიულად ეკუთვნის კომორის არქიპელაგს.
საფრანგეთმა ის ჩართო საფრანგეთის ზღვისიქითა ტერიტორიების, საფრანგეთის სამხრეთული და ანტარქტიდული ტერიტორიის ეპარსეს კუნძულების შემადგენლობაში. მასზე პრეტენზიას აცხადებს მადაგასკარი.
გეოგრაფია
არქიპელაგი შედგება ორი მარჯნის კუნძულისაგან: ასევე რამდენიმე მომცრო კუნძულებისაგან: კუნძულები სწორი და ვაკეა, ზღვის დონიდან მაქსიმალური სიმაღლით 12 მეტრი და შემოფარგლულია ვრცელი მთლიანი მარჯნის რიფით. გრანდ-გლორიოსი დაფარულია ხშირი ტყით და გარშემორტყმულია თეთრი ქვიშით. ის თითქმის იდეალურად მრგვალია, რომლის დიამეტრი შეადგენს დაახლოებით 2,5 კმ-ს. ილ-დუ-ლისი დაფარულია შედარებით ნაკლები რაოდენობის მცენარეულობით და შედგება კლდეებისაგან, ქვიშიანი დიუნებისგან და მანგროს მცენარეულობისაგან. მას მოგრძო ფორმა აქვს, დაახლოებით 600 მეტრი და შეუძლია დაიტიოს ბევრი ზღვის ფრინველი და კუ.
ლაგუნა მდებარეობს ჩაღრმავებულ ადგილას და ნაწილობრივ მშრალია. კლიმატი ტროპიკულია, რაც ხელს უწყობს მარადმწვანე მცენარეების არსებობას. საშუალო ტემპერატურა მერყეობს დაახლოებით 28 °C-ის ფარგლებში, ტენიანობა 81 %-დან 84 %-მდე. კუნძულები ზოგჯერ განიცდიან ტროპიკული ციკლონების ზემოქმედებას. საფრანგეთის უცხოური ლეგიონი
გლორიოსის კუნძულებზე მდებარეობს საფრანგეთის უცხოური ლეგიონის მცირე შეიარაღებული ძალები თვითმფრინავებისთვის გრუნტიანი ასაფრენ დასაჯდომი ზოლით, მეტეოსადგურით და რადიოსადგურით. ბაზა ასევე ემსახურება ბუნების მკვლევარ მეცნიერებს.
ეკონომიკა
ეკონომიკურად აქტიური არ არის.
სქოლიო
კატეგორია:საფრანგეთის სამხრეთული და ანტარქტიდული ტერიტორია კატეგორია:აფრიკის სადავო ტერიტორიები კატეგორია:საფრანგეთის კუნძულები კატეგორია:ინდოეთის ოკეანის კუნძულები კატეგორია:აფრიკის კუნძულები
ისლამი სომხეთში
200px|მინიატიურა|ცისფერი მეჩეთი ერევანში ისლამს სომხეთში დღეისათვის ცოტა მიმდევარი ჰყავს, თუმცა ისტორიის გარკვეულ პერიოდში მას გაბატონებული მდგომარეობა ეკავა ერევნის სახანოში. თანამედროვე სომხეთში ისლამის მიმდევრები ძირითადად ქურთები და სპარსელები არიან. ქურთ-მუსლიმთა საზოგადოება მოითვლის 2 ათას კაცამდე და ისინი ძირითადად აბოვიანის რაიონში ცხოვრობენ. მიუხედავად მუსლიმთა რაოდენობის თანდათანობით შემცირებისა სომხეთში, რეგიონის რუსეთთან შეერთების და ამის გამო მომხდარი მიგრაციული პროცესების მომენტიდან ყარაბახის კონფლიქტამდე, შენარჩუნებული იყო მსხვილი მუსლიმური საზოგადოება, რომელიც ძირითადად შედგებოდა აზერბაიჯანელებისაგან, თუმცა ისინი თითქმის მთლიანად დეპორტირებულ იქნენ რესპუბლიკის ტერიტორიიდან.
ისლამის შემოსვლა სომხეთში
220px|მინიატიურა|მარცხნივ|არგავანდის კოშკი ისლამი სომხეთის პლატოზე  გავრცელდა  VII საუკუნეში. არაბი და მოგვიანებით ქურთი ტომები დასახლდნენ სომხეთში პირველი არაბული შემოსევების დროს და მნიშვნელოვანი როლი ითამაშეს სომხეთის  პოლიტიკურ და სოციალურ ისტორიაში. თავიანთი ხელისუფლების გასამყარებლად და ისლამიზაციის პროცესის დასაჩქარებლად არაბი ხალიფები  დაპყრობილ მიწებზე  ხელოვნურად ამრავლებდნენ არაბულ ტომებს.
სომხეთში XI საუკუნის შუა ხანებიდან ჩნდებიან X საუკუნეში ისლამიზებული ოღუზთა მესაქონლე ტომები. XI საუკუნიდან დაწყებული სომხეთში ძლიერდება თურქ-სელჩუკთა ჩამოსახლება. ამას თან მოჰყვა რეგიონში მუსლიმი მოსახლეობის გამრავლება და ადგილობრივი სომხური მოსახლეობის მნიშვნელოვანი ნაწილის მიგრაცია. სომხეთში დაიწყო მრავალსაუკუნოვანი ადგილობრივი ქრისტიანული მოსახლეობის მასიური გადაადგილების პროცესი და მისი ჩანაცვლება მუსლიმი მოსახლეობით. სომხური მოსახლეობა იძულებული გახდა ძირითადად ბიზანტიის იმპერიაში გახიზნულიყო.
თურქულენოვანი მუსლიმების შემოსევების  ახალი ტალღა  დაიწყო  თათარ-მონღოლთა ჩამოსახლებით.
XVI საუკუნეში სწრაფი ტემპით დაიწყო სომხური მოსახლეობის გამუსლიმების პროცესი, რისთვისაც სპეციალურად მიიღეს ე.წ. "ჯაფარას კანონები" (იმამ ჯაფარ ალ-სადეკის სახელის მიხედვით),  რომლის თანახმად,   ისლამის მიმღები სომეხი ერთპიროვნულად ცხადდებოდა  მშობელთა მემკვიდრეობის პრეტენდენტად. 1603 წელს ირანის შაჰის აბას I-ის მიერ რეგიონის მოსახლეობის ტოტალურმა გადასახლებამ და მათ ადგილებზე თურქმანული ტომების ჩამოსახლებამ საბოლოოდ შეცვალა დემოგრაფიული სიტუაცია სომხეთში მუსლიმი  მოსახლეობის სასარგებლოდ.
სპარსეთის სეფიანთა, აფშარიდების, ზენდების და ყაჯართა დინასტიების დროს სომხეთი გახდა შიიტური  სპარსული  სამყაროს წევრი, თუმცა მყარად შეინარჩუნა ქრისტიანული იდენტობა.
მუსლიმთა რიცხვი და მეჩეთები
220px|მინიატიურა|მარცხნივ|ქალაქის [[მეჩეთის მინარეთი]] 300px|მინიატიურა|მუსლიმთა განსახლების რუკა თანამედროვე სომხეთში 1886—1890; [[შიიტები - ღია მწვანე; სუნიტები - მუქი მწვანე]] ოსმან-სეფევიდების ომის დროს XVII-XVIII საუკუნეებში ერივანის ოლქის ტერიტორიებიდან გადასახლებული იქნა 350 000-ზე მეტი სომეხი. მეტ-ნაკლებად მასიური გადასახლება იყო 1603 წლის ერევნის და ნახიჩევანის ტერიტორიებიდან 250 000-ზე მეტი სომეხის გადასახლება შორეულ სპარსეთში, ხორასნის ოლქში. ერევნის სახანოს არსებობის უკანასკნელი ათწლეულების მანზილზე 1795-1810 წ.წ. მხოლოდ საქართველოში გადაიხვეწა 20 000 სომეხი. გადასახლებების შედეგად დაიცალა ასობით სოფელი. თითქმის გატყიურებულ ადგილებზე ჩამოასახლეს 90 000-მდე მუსლიმი.
1580-1600 წ.წ. ერივანის ოლქში მცირე აზიიდან გადმოასახლეს  თურქული ტომები - უსტაჯლები
XVI - XVII სს. მიჯნაზე რეგიონში კიდევ ორი თურქული ტომი - ალპაუტები და ბაიატები გადმოასახლეს.
XVI საუკუნეში ერივანის ოლქი  განამტკიცეს ქურთულმა ტომებმა - ჩამიშკიზეკებმა, ხნუსლუებმა და პაზუკებმა.
1610-1620 წწ. შაჰ აბასმა აღმოსავლეთ სომხეთში გადმოასახლა თურქული ტომები ყაჯარები. მხოლოდ ერევანში, განჯასა და ყარაბაღში ჩაასახლეს 50 000 ყაჯართა ოჯახი, რომელიც დროთა განმავლობაში კიდევ უფრო გამრავლდა.
1897 წლის აღწერის თანახმად, მაშინდელ ერევნის გუბერნიაში ცხოვრობდა 25218 მუსლიმი  92323 მცხოვრებიდან  (ეს იყო მოსახლეობის სრული შემადგენლობის 27,3 % ),  სხვა მონაცემებით — მოსახლეობის 41 %  (36,7 % — შიიტები]],  4,3 % —  სუნიტები]]). 1896 წელს ახალბაიაზეთის ოლქის (დაახლოებით ჰეხარკუნიკის მაზრა)  არსებობდა 10 მუსლიმური სკოლა და 13 მეჩეთი
1906—1911 წწ. მხოლოდ ერევანში არსებობდა 8 მეჩეთი:
XX ს. დასაწყისისათვის მუსლიმები შეადგენდნენ ერევნის ოლქის 62 % (52,5 % მოსახლეობა — შიიტი)  და  35,6 % — ეჩმიაძინის  ოლქში  (30 % შიიტი).
დღეისათვის რესპუბლიკის ტერიტორიაზე მოქმედებს მხოლოდ ერთი, ცისფერი მეჩეთი, რომელიც მდებარეობს ერევანში და აგებულია ერევნის ხანის ჰუსეინ-ალის მიერ 1765 წელს.
ისლამური არქიტექტურის ისტორია სომხეთში
220px|მინიატიურა|ერევნის ხედი მინარეთებით 1796 წ. მარცხნივ|მინი|220x220პქ|ერევნის ციხე 1827 წელს აუცილებელი რელიგიური რიტუალების შესრულება მოითხოვდა აქ ჩამოსახლებული მუსლიმი მოსახლეობისათვის შესაბამისი ნაგებობების აღმართვას. სპარსეთის იმპერიამ ათობით მეჩეთი აუგო თავის დროზე აქ ჩამოსახლებულ მოსახლეობას ერევნის გუბერნიაში.
XVI საუკუნემდე აგებული მეჩეთები ერევანში არ შემონახულა. ისინი განადგურდა ოსმანთა და სეფევიდთა ომებში ტერიტორიების ხელიდან ხელში გადასვლის დროს. 1827 წელს რუსების მიერ ერევნის ხელში აღების შემდეგ, ოსმალთა მიერ ჯერ კიდევ 1582 წელს აგებული, ოქროს მთვარით მორთული  ერევნის  მთავარი  ტაძარი   გადაკეთდა მართლმადიდებლურ ეკლესიად. ამ ტაძრის დაპყრობის სამახსოვროდ.
ХХ საუკუნის დასაწყისში, როცა ერევნის მოსახლეობის 49 % და მისი შემოგარენის 53,5 % შეადგენდნენ აზერბაიჯანელი  თათრები  ქალაქში იყო 7 შიიტური მეჩეთი. საბჭოთა პერიოდში უმრავლესობა დაიკეტა. (ისევე, როგორც სომხური ეკლესიების უმრავლესობა). მეჩეთებიდან დღევანდელ დღეს შემორჩენილია მხოლოდ ირანელი ოსტატების მიერ რესტავრირებული ცისფერი მეჩეთი.
1990 წელს ბულდოზერით დაინგრა ერევანში პატარა აზერბაიჯანული მეჩეთი ვარდანაცის ქუჩაზე იმ ხმების გავლენით, თითქოს ბაქოში დაანგრიეს სომხური ეკლესია.
1930-იან წლებში დანგრეულ ძეგლთა შორის მოხსენიებულია ხანის სასახლე, რომლის შესახებ ხსოვნა შემოინახა მხატვარ გ. გაგარინის ტილოებმა.
რესურსები ინტერნეტში
კატეგორია:ისლამი სომხეთში კატეგორია:რელიგიები სომხეთში კატეგორია:ისლამი
ლიბერიის მდინარეები
ატლანტის ოკეანე
მინი|300x300პქ|[[მდინარე მესურადო ქალაქ მონროვიაში.]]
ქრისტიან ამანპური
ქრისტიან მარია ჰეიდეჰ ამანპური (დ. 12 იანვარი, 1958) — ბრიტანელ-ირანელი ჟურნალისტი და წამყვანი. CNN-ის სახე, CNN International-ის წამყვანი, PBS-ის ღამის გადაცემის „გლობალური ამბების წამყვანი“.
ბიოგრაფია
1983 წელს დაამთავრა როდ-აილენდის უნივერსიტეტი და მოიპოვა ბაკალავრის ხარისხი ჟურნალისტიკაში. ამანპური ასევე „Amanpour and Company“-ს წამყვანიც არის.
დაიბადა დიდ ბრიტანეთში, თუმცა 11 წლამდე იზრდებოდა თეირანში. მამამისი ირანული ავიაკომპანიის აღმასრულებელ დირექტორად მუშაობდა და აქედან გამომდინარე, ამანპურების ოჯახი თეირანში, მდიდრული ცხოვრებით ცხოვრობდნენ. ისლამური რევოლუციის შემდეგ, ქრისტიანის ოჯახი საცხოვრებლად ლონდონში გადმოვიდა, წამოსვლის მიზეზი ირან-ერაყის ომი გახდა. საერთაშორისო თემებს შორის მისი რეპორტაჟები უკავშირდებოდა სპარსეთის ყურის კრიზისს. 90-იან წლებში იგი გახდა ომის რეპორტიორი ქალების ერთ-ერთი განსახიერება.
11 წლის ასაკში, როდესაც ირანში დაწყებითი განათლება მიიღო, მისმა მშობლებმა შემდგომ იგი საზღვარგარეთ, ინგლისში გაგზავნეს სასწავლებად. ბრიტანეთში ცხოვრების შემდეგ ამანპური ამერიკის შეერთებულ შტატებში გადავიდა საცხოვრებლად, რათა ჟურნალისტიკა შეესწავლა. სწავლის პერიოდში მუშაობდა ახალი ამბების დეპარტამენტში WBRU-FM. იგი NBC-ისთვისაც მუშაობდა როგორც გრაფიკული დიზაინერი.
მისმა ომის რეპორტაჟებმა მსოფლიოს ყურადღება მიიპყრო, ისინი ბევრმა გააკრიტიკა, რადგან ფიქრობდნენ რომ რეპორტინგის მაგივრად იგი მასალის რედაქტირებას ახდენდა და სერბების მიმართ მიკერძოებულ დამოკიდებულებას ავლენდა. მან გააშუქა ერაყის ქუვეითში შეჭრა. ომის შემდეგ ის ერაყში ქურთების აჯანყებას აშუქებდა. 1992 წელს ამანპური ბოსნია-ჰერცეგოვინაში ჩავიდა, რათა იქ დაწყებული ძალადობის შესახებ საზოგადოებისთვის მოეთხრო.
მას მრავალი საპატიო ჯილდო აქვს მიღებული, მათ შორის, 2002 წელს ედუარდ მაროუს ჯილდო მიიღო, ხოლო 2007 წელს იგი ბრიტანეთის იმპერიის ორდენით დააჯილდოვეს.
2010 წლის 18 მარტს მან დააანონსა, რომ იგი CNN-სთან თანამშრობლობას წყვეტდა და ABC News-ში აპირებდა მუშაობის გაგრძელებას. თუმცა, 2012 წელს ისევ CNN-თან თანამშრომლობა გააგრძელა.
ოჯახი და ქორწინება
ქრისტიანი 1998 წლიდან 2018 წლამდე ქორწინებაში იმყოფებოდა ამერიკელ ჟურნალისტთან და ყოფილ დიპლომატთთან, ჯეიმზ რუბინსთან. მას ჰყავს შვილი — დარიუს ჯონ რუბინი, რომელიც დაიბადა 2000 წელს. ქრისტიანი ოჯახთან ერთად 2010 წელს ნიუ-იორკში გადავიდა საცხოვრებლად, ხოლო 2013 წელს, თავის შვილთან და მეუღლესთან ერთად, ლონდონში დაბრუნდა. ამანპური და ჯონ რუბინი 20 წლის შემდეგ, 2018 წელს განქორწინდნენ.
რესურსები იტნერნეტში
კატეგორია:ინგლისელი ჟურნალისტები კატეგორია:დაბადებული 1958 კატეგორია:დაბადებული 12 იანვარი
ხაშურის საპატიო მოქალაქეები
ხაშურის საპატიო მოქალაქე — წოდება დაწესდა ხაშურის მუნიციპალიტეტის საკრებულოს 2011 წლის 20 სექტემბრის დადგენილებით. საპატიო წოდება „ხაშურის საპატიო მოქალაქე“ ენიჭება საქართველოს ან უცხო ქვეყნის მოქალაქეს: ხაშურის მუნიციპალიტეტის წინაშე გაწეული განსაკუთრებული დამსახურებისათვის; ქვეყნის აღმშენებლობის საქმეში ხანგრძლივი და უმწიკვლო სამსახურისა და მაღალი პროფესიული ოსტატობისათვის; უცხო სახელმწიფოთა მოქალაქეებს განსაკუთრებული დამსახურებისათვის საქართველოსა და ხაშურის მუნიციპალიტეტის წინაშე, ხაშურის მუნიციპალიტეტთან მეგობრული კავშირების განმტკიცებაში შეტანილი მნიშვნელოვანი წვლილისათვის.
ქვემოთ მოტანილია ხაშურის საპატიო მოქალაქეების სია წლების მიხედვით:
2012 წელი
დაჯილდოება არ გამართულა.
2014 წელი
150px|მინი|მარჯვნივ|გიორგი ლობჟანიძე
2017 წელი
150px|მინი|მარჯვნივ|გიედრიუს პუოჯუნასი
სქოლიო
კატეგორია:ხაშურის საპატიო მოქალაქეები
ელეინ მეი
ელეინ ივა ბერლინი (ინგლ. Elaine Iva Berlin; დ. 21 აპრილი, 1932, ფილადელფია, პენსილვანია, ამერიკის შეერთებული შტატები) — ცნობილი, როგორც ელეინ მეი — ამერიკელი კომიკოსი, კინორეჟისორი, სცენარისტი, დრამატურგი და მსახიობი.
მის მიერ დაწერილი სცენარები ორჯერ ყოფილა ნომინირებული „ ოსკარზე “ საუკეთესო სცენარის ნომინაციაში, ფილმებისთვის „სამოთხე მოიცდის“ (1978) და „ძირითადი ფერები“ (1998).
მის მიერ გადაღებულ ფილმებს შორის არის „სუფთა ფურცლიდან“ (1971), „გულგატეხილი“ (1972), „მიკი და ნიკი“ (1976), რომელშიც მთავარ როლებს ჯონ კასავეტესი და პიტერ ფელკი ასრულებენ.